![\\"logically](\\"/images/logically-combined.png\\"/) * अन्वेषण * फैक्ट चैक * हमारे बारे में * टीम से मिलिए * नैतिकता और पारदर्शिता * लगातार पूछे जाने वाले सवाल * संपर्क करें हिंदी * English * ಕನ್ನಡ * Svenska * తెలుగు * हिंदी * অসমীয়া * Dansk सब्सक्राइब|LOGICALLY.AI फैक्ट चैक होम पीएम मोदी की डेनमार्क की महारानी से मुलाक़ात का पुराना वीडियो फ़र्ज़ी दावे के साथ वायरल # पीएम मोदी की डेनमार्क की महारानी से मुलाक़ात का पुराना वीडियो फ़र्ज़ी दावे के साथ वायरल अगस्त 31 2023 शेयर आर्टिकल: ![\\"facebook](\\"/images/social-media/fb-b.webp\\"/) ![\\"twitter](\\"/images/social-media/tw-b.webp\\"/) ![\\"linkedin](\\"/images/social-media/li-b.webp\\"/) ![\\"पीएम](\\"/storage/img/pages/modiukroyalfamily_background.webp\\"/) फैक्ट चैक ### निर्णय असत्य यह दावा ग़लत है कि पीएम मोदी यूनाइटेड किंगडम के शाही परिवार से मिलने वाले पहले प्रधानमंत्री हैं. 1969 में एलिजाबेथ II ने इंदिरा गांधी की मेजबानी की थी. संदर्भ भारतीय प्रधानमंत्री नरेंद्र मोदी की विदेश यात्राएं अक्सर चर्चा में रहती हैं. विदेशी राष्ट्राध्यक्षों के साथ उनकी मुलाक़ात की तस्वीरें सोशल मीडिया पर सुर्खियां बनी रहती हैं. इस समय, प्रधानमंत्री नरेंद्र मोदी का शाही परिवार के साथ मुलाक़ात का एक वीडियो सोशल मीडिया पर वायरल हो रहा है, जिसमें दावा किया जा रहा है कि भारत के इतिहास में पहली बार यूनाइटेड किंगडम के शाही परिवार ने किसी भारतीय प्रधानमंत्री को शाही सम्मान दिया और रात्रिभोज में आमंत्रित किया, बल्कि उनके साथ खड़े होकर तस्वीरें भी खिंचवाईं. इस वीडियो को फ़ेसबुक और एक्स (पूर्व में ट्विटर) पर बड़ी तादाद में शेयर किया जा रहा है. प्रीति यादव नाम की एक्स यूज़र ने अपने ब्लूटिक हैंडल से वीडियो शेयर करते हुए कैप्शन दिया, “यह पहली बार है कि यूनाइटेड किंगडम की सरकार ने हमारे देश के प्रधान मंत्री को अपने घर भोज के लिए उनके साथ बैठने के लिए आमंत्रित किया है. और उनके अच्छे व्यक्तित्व के लिए उन्हें जो सम्मान मिला, जब शाही परिवार ने उनके साथ फोटो भी खिंचवाया. ये न सिर्फ प्रधानमंत्री मोदीजी बल्कि पूरे देश के लिए गौरव की बात है.” इस वीडियो को अब तक 3 हजार से भी ज़्यादा बार देखा जा चुका है. इसी दावे के साथ वीडियो को फ़ेसबुक पर भी कई यूज़र शेयर कर रहे हैं. ![\\"\\"](\\" वायरल पोस्ट का स्क्रीनशॉट (Source : X/@mahi008yadav, Facebook/100041124500840) हालांकि, हमारी जांच में सामने आया कि यह वीडियो पीएम मोदी की यूनाइटेड किंगडम के शाही परिवार से मुलाक़ात का नहीं, बल्कि साल 2022 में डेनमार्क की महारानी मार्ग्रेथ II द्वारा आयोजित रात्रिभोज का है. और पीएम मोदी से पहले इंदिरा गांधी को भी यूनाइटेड किंगडम के बकिंघम पैलेस में भोज के लिए आमंत्रित किया जा चुका है. फ़ैक्ट चेक लॉजिकली फ़ैक्ट्स ने वीडियो को ध्यानपूर्वक देखा और पाया कि वीडियो में 45 सेकंड की समयावधि पर एक टेक्स्ट नज़र आ रहा है. हमने उस टेक्स्ट को सर्च किया तो पाया कि यह डेनमार्क के रॉयल हाउस की आधिकारिक वेबसाइट का लिंक है. इसके बाद, हमने यूट्यूब और इंस्टाग्राम पर खोजबीन शुरू की तो हमें डैनिश रॉयल हाउस के आधिकारिक इंस्टाग्राम अकाउंट पर 4 मई, 2022 को हूबहू दृश्य दिखाने वाला वीडियो मिला. डेनमार्क की रानी मार्ग्रेथ II द्वारा आयोजित आधिकारिक रात्रिभोज में आमंत्रित पीएम मोदी (Source: Instagram/detdanskekongehus) इस वीडियो के कैप्शन में बताया गया है कि भारत के प्रधानमंत्री नरेंद्र मोदी की डेनमार्क यात्रा के अवसर पर शाम का आधिकारिक रात्रिभोज कोपेनहेगन में अमालिएनबोर्ग पैलेस में क्रिश्चियन VII के पैलेस के हॉल ऑफ नाइट्स में हुआ. महारानी ने रात्रिभोज की मेजबानी की, जिसमें क्राउन प्रिंस युगल भी शामिल हुए. हमें जांच के दौरान एएनआई के यूट्यूब चैनल पर 4 मई, 2022 को अपलोड किया गया एक वीडियो मिला जिसमें ठीक वैसे ही दृश्य देखे जा सकते हैं, जो हमें वायरल वीडियो में दिखते हैं. प्रधानमंत्री नरेंद्र मोदी ने भी 4 मई, 2022 को इस आयोजन की तस्वीरें शेयर करते हुए ट्वीट किया था, जिसका कैप्शन था - “कोपेनहेगन में डेनमार्क की महारानी मार्ग्रेथ द्वितीय से मुलाकात हुई.” वायरल वीडियो और पीएम मोदी द्वारा डेनमार्क की महारानी से मुलाक़ात की तस्वीरों की तुलना (Source: X/@mahi008yadav, X/narendramodi) इससे स्पष्ट हो जाता है कि वीडियो में पीएम मोदी की मेजबानी करने वाला शाही परिवार यूनाइटेड किंगडम का नहीं, बल्कि डेनमार्क की महारानी हैं. नरेंद्र मोदी यूके और डेनमार्क के शाही परिवार से मिलने वाले पहले भारतीय प्रधानमंत्री? लॉजिकली फ़ैक्ट्स ने इस संबंध में खोजबीन की तो सामने आया कि भारत के पहले प्रधानमंत्री जवाहरलाल नेहरू ने जून, 1957 में डेनमार्क के शाही परिवार से मुलाक़ात की थी. नेहरू ने अपनी डेनमार्क के दौरे पर डेनिश शाही परिवार से फ्रेडेंसबोर्ग कैसल में मुलाकात की थी. इसके अलावा, मनमोहन सिंह भी साल 2009 में कोप15 में हिस्सा लेने के लिए डेनमार्क का दौरा कर चुके हैं. जवाहरलाल नेहरू ने 1957 में डेनमार्क के शाही परिवार से मुलाक़ात की थी (Source: Keystone Press/Alamy Stock Photo) वहीं, पीएम मोदी यूनाइटेड किंगडम के शाही परिवार से मिलने वाले पहले भारतीय प्रधानमंत्री नहीं हैं. महारानी एलिजाबेथ II ने 1969 में बकिंघम पैलेस में पूर्व भारतीय प्रधानमंत्री इंदिरा गांधी की मेजबानी की थी. जबकि, पीएम मोदी को साल 2015 में बकिंघम पैलेस में आमंत्रित किया गया था. ![\\"\\"](\\" बकिंघम पैलेस में भारतीय प्रधानमंत्री इंदिरा गांधी के साथ महारानी एलिजाबेथ II (Source: Everett Collection Historical/Alamy Stock Photo) निर्णय यह दावा कि पीएम मोदी यूनाइटेड किंगडम के शाही परिवार से मिलने वाले पहले प्रधानमंत्री हैं, ग़लत है. 1969 में महारानी एलिजाबेथ II ने इंदिरा गांधी की मेजबानी की थी. और वायरल हो रहा वीडियो पीएम मोदी की यूनाइटेड किंगडम के शाही परिवार से मुलाक़ात का नहीं है, बल्कि डेनमार्क के शाही परिवार से मुलाक़ात का है. इसलिए, हम वायरल दावे को ग़लत मानते हैं. ### रेफ़रेंस लिंक ![\\"icon\\"](\\" ##### डेनमार्क रॉयल फैमिली Refutes ![\\"icon\\"](\\" ##### एएनआई Refutes ![\\"icon\\"](\\" ##### नरेंद्र मोदी Refutes ![\\"icon\\"](\\" releases.htm?dtl/35235/Prime_Ministers_visit_to_Germany_Denmark_and_France\\") ##### विदेश मंत्रालय, भारत सरकार Refutes ![\\"icon\\"](\\" minister-nehru-visits-danish-royalty-pandit-nehru- image69347121.html?imageid=7019676F-312B-416F-9DAC-7830662ED53F&p=90011&pn=1&searchId=d2bb4c7a362ec2d423388267e92f2323&searchtype=0\\") ##### अलामी Refutes ### क्या आप फ़ैक्ट-चेक के लिए कोई दावा प्रस्तुत करना चाहेंगे या हमारी संपादकीय टीम से संपर्क करना चाहेंगे? यह किस बारे में है? मैं एक फैक्ट चेक पर आपत्ति दर्ज करना चाहूंगा मैं एक फैक्ट चेक का आग्रह करना चाहूंगा मैं संपादकीय टीम से संपर्क करना चाहूंगा 0 ग्लोबल फैक्ट चेक पूरा हुआ #### हमारे जीवन पर असर डालने वाले फैसलों के लिए हम सूचना पर भरोसा करते हैं, लेकिन इंटरनेट के जरिए ग़लत सूचनाएं इतनी तेजी से लोगों तक पहुंचाई जा रही है जैसा पहले कभी नहीं हुआ था. ![\\"logically](\\"/images/logically-large-partial.webp\\"/) लॉजिकली फैक्ट्स का मिशन नुकसान पहुंचा रही ग़लत और भ्रामक सूचनाओं के प्रसार को कम करना है. ![\\"facebook](\\"/images/social-media/facebook_new.webp\\"/) ![\\"twitter](\\"/images/social-media/x.webp\\"/) ![\\"linkedin](\\"/images/social-media/linkedin_new.webp\\"/) ![\\"instagram](\\"/images/social-media/instagram_new.webp\\"/) ![\\"tiktok](\\"/images/social-media/tiktok_new.webp\\"/) ![\\"youtube](\\"/images/social-media/yt2.webp\\"/) ![\\"ifcn](\\"/images/ifcn-logically-white.webp\\"/) मेंबर ऑफ़ ![\\"Misinformation](\\"/images/logo-lockup@2x.webp\\"/) ![\\"european](\\"/images/edmo-logo-inverted-rgb.webp\\"/) #### विषय * जलवायु * षडयंत्र * अर्थशास्त्र * इवेंट्स * भू-राजनीतिक * स्वास्थ्य * मानवाधिकार * मीडिया * राजनीति * टेक #### लॉजिकली फैक्ट्स * होम * हमारे बारे में * संपर्क करें कॉपीराइट © 2024 लॉजिकली फैक्ट्स लिमिटेड * गोपनीयता की नीति ![\\"cookie\\"](\\"/images/cookie.png\\"/) We use cookies on this site to enhance your user experience. For a complete overview of all cookies used, please see our Privacy Policy ACCEPT DECLINE MANAGE ##### Essential Cookies about essential cookies More info ##### Personalisation Cookies about personalisation cookies Yes No More info ##### Marketing Cookies about marketing cookies Yes No More info ##### Analytics Cookies about analytics cookies Yes No More info Confirm Reject
This is the first time the United Kingdom Royal Family has invited an Indian Prime Minister to a banquet followed by royal honors